jkorsvik/nowiki_second_scrape_merged huggingface dataset:
Metastase

Metastase (gresk: μετάστασις (metastasis, «nesteplassering»), Latin: metastasis) er et medisinsk faguttrykk som indikerer spredning av en sykdom fra et organ eller del til et ikke-naboliggende organ eller organdel. Både kreftsykdommer og infeksjoner har evne til å metastasere. Metastasen skjer ofte gjennom blodomløpet, hvor en svulstcelle eller infisert celle blir fraktet fra der sykdommen oppstod til annet vev. Svulster som oppstår etter en metastase blir noen ganger omtalt som dattersvulster på norsk.
Slagr

Slagr er en norsk trio dannet i 2003 som spiller musikk med folkemusikalsk utgangspunkt. Trioen vant Spellemannprisen 2015 i åpen klasse for Short Stories.


== Diskografi ==
Solaris (2007)
Straum, stille (2011)
Songs - by Geirr Tveitt (2013)
Short Stories (2015)


== Medlemmer ==
Anne Hytta – hardingfele
Amund Sjølie Sveen – vibrafon og perkusjon
Katrine Schiøtt – cello


== Eksterne lenker ==
Offisielt nettsted
Numer

Numer (stilisert som NUMER) er et norsk tidsskrift for tegning, illustrasjon og bokkunst, eid av Tegnerforbundet. Kunsttidsskriftet kommer ut fire ganger i året.


== Historikk og innhold ==
Numer ble grunnlagt i 1917 og kom ut med noen få numre. Det lå nede inntil 1985 da billedkunstnerne Hans Normann Dahl og Oscar Reynert Olsen vekket tidsskriftet til live igjen. De virket som redaktører fram til 2010. Da overtok litteratur- og kunstkritikeren Anne Schäffer som redaktør. I 2016 overtok Sissel Lillebostad stillingen. Siden 2018 er Fredrik Rysjedal redaktør for Numer.
Numer dekker tegnefeltet i bred forstand gjennom reportasjer, artikler og anmeldelser av ny og eldre kunst og tegnekunst i bred forstand. Numer anmelder særlig bildebøker og illustrerte bøker. Tidsskriftet distribueres via Interpress og selges i museer og gallerier i Norge, og i Tegnerforbundets galleri og nettbutikk. Numer redigeres etter Redaktørplakaten. Det gis ut med støtte fra Kulturrådet og Norsk Illustrasjonsfond.
I 2013 ble tidsskriftet kåret til «årets komet» av Norsk tidsskriftforening.I 2018 ble den digitale plattformen numermagasin.no lansert.


== Referanser ==


== Eksterne lenker ==
Tidsskriftets nettpresentasjon
Barnebok.no

Barnebok.no var et norsk nettsted for barn og voksne med faglig kvalifiserte omtaler og anmeldelser av barnebøker. Barnebok.no ble lansert sist i 2001 og varte til ca. 2009. Redaksjonssjef var barnebokforskeren og høyskolelektoren Agnes-Margrethe Bjorvand. Andre aktive var Anne Løvland og Aasta Marie Bjorvand Bjørkøy. Sammen med Høgskolen i Agder, Kristiansand folkebibliotek og Pedagogisk senter, var Barnebok.no en del av det sterke, barnelitterære fagmiljøet i Kristiansand.
I 2005 mottok Barnebok.no Askeladdprisen fra IBBY Norge for arbeidet «med å øke kunnskap og forståelse for den gode barnelitteraturen».


== Se også ==
Barnebokkritikk.no


== Eksterne lenker ==
Barnebok.no – anmeldelser og omtaler for voksne og barn
Galloway (Texas)

For regionen i Skottland, se GallowayGalloway eller Gallaway er kommunefritt jordbrukssamfunn i det sørøstlige fylket Panola County i den amerikanske delstaten Texas. Den ligger ved veien Farm Road 31 rundt 27 km sørøst for byen Carthage og 3 km fra delstatsgrensen til Louisiana og fylket De Soto Parish.


== Historie ==
Byen ble grunnlagt kort tid etter den amerikanske borgerkrigen på midten av 1800-tallet. Det er mulig at disse første innbyggerne var flyktninger fra andre steder i Sørstatene. En skole ble åpnet på 1880-tallet, men ved innrulleringen i 1897 hadde den kun 30 elever. På midten av 1930-tallet og under den store depresjonen hadde landsbyen også en kirke, en matbutikk og en rekke boliger. Det er ingen tall på befolkningen tilgjengelig fra denne tiden, men da dens skole ble ombygget som et WPA-prosjekt, et statlig sysselsettingstiltak fra 1939.
Etter den andre verdenskrig ble elevene ved skolen slått sammen med elevene i Carthage, noe som forhindret noen vekst i Galloway. På 1960-tallet hadde byen likevel fått en stor nok befolkning til å opprettholde en kirke, et samfunnshus, og flere mindre butikker. Byen har på begynnelsen av 2000-tallet bestått av en spredt jordbruksbefolkning, som ved folketellingen i 1990 besto av 71 innbyggere, og dette antallet var det samme i 2000.Galloway er fødestedet til countrymusikklegenden Jim Reeves som ble født her i 1923 som den yngste av åtte barn. I nabobyen Carthage er en vei oppkalt etter ham, Jim Reeves Drive.


== Referanser ==


== Litteratur ==
LaGrone, Leila B., red. (1979): History of Panola County, Carthage, Texas: Panola County Historical Commission.
Sanders, John Barnette (1964): Index to the Cemeteries of Panola County, Center, Texas.
Osinniki

Osinniki (russisk: Оси́нники) er en by i Kemerovo oblast i Russland. Den ligger rundt 220 km sørøst for Kemerovo.
Bosetningen ble grunnlagt i 1926 under navnet Osinovka (russisk: Оси́новка). Den fikk innvilget bystatus i 1938, og navnet ble samtidig endret til det nåværende Osinniki.


== Demografi ==
Befolkningsutvikling:


== Referanser ==


== Eksterne lenker ==
(en) Osinniki – kategori av bilder, video eller lyd på Commons
Tasjtagol

Tasjtagol (russisk: Таштаго́л) er en by i Kemerovo oblast i Russland. Den ligger ved elva Kondoma, rundt 320 km sørøst for Kemerovo. Innbyggertall: 22 900 (est. 2005), 23 363 (folketelling 2002), 26 274 (folketelling 1989). 
Den ble grunnlagt i 1939 som en bosetning ved en gruve. Bystatus ble innvilget i 1963.


== Referanser ==


== Eksterne lenker ==
(en) Tashtagol – kategori av bilder, video eller lyd på Commons
Barnebokkritikk.no

Barnebokkritikk.no er et norsk nettsted og internettmagasin for kritikk og faglig baserte anmeldelser av ny, norsk skjønn- og faglitteratur for barn og ungdom. Nettstedet ble etablert i 2003 på initiativ av litteraturviteren og kritikeren Inger Østenstad. Nina Aalstad er redaktør.  Magasinet utgis av Foreningen God Kritikk. Netstedet utvidet innholdet med kritikk av blant annet dramatikk for barn i 2010.
Barnebokkritikk.no ble tildelt NBU-prisen 2011.


== Se også ==
Barnebok.no


== Eksterne lenker ==
Barnebokkritikk.no
Mariinsk

Mariinsk (russisk: Марии́нск) er en by i Kemerovo oblast i Russland. Den ligger ved elva Kija (i Obs nedslagsfelt), rundt 140 km nordøst for Kemerovo.
Mariinsk ble grunnlagt på 1700-tallet som landsbyen Kijskoje. I 1856 fikk den innvilget bystatus, og navnet ble endret til Mariinsk et år senere. Mariinsk ligger der hvor elva Kija krysser den transsibirske jernbanen.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Mariinsk – kategori av bilder, video eller lyd på Commons
Salair (by)

Salair (russisk: Салаир) er en by i Kemerovo oblast i Russland. Den ligger rundt 130 km sør for Kemerovo. Innbyggertall: 9 472 (folketelling 2002), 11 452 (folketelling 1989). 
Den ble grunnlagt i 1626 som landsbyen Salairskoje (russisk: Салаирское). Bystatus ble innvilget i 1941.


== Referanser ==
Olaus Michael Schmidt

Olaus Michael Schmidt (født 11. juli 1784 i Trondheim, død 5. juli 1851) var en norsk jurist, stortingsrepresentant og statsråd.
Schmidt tok juridisk embetseksamen i 1812. Han ble høyesterettsassessor i 1829.
Schmidt satt på Stortinget i 1827–29 som første representant fra Christianssand. I perioden 1838–48 hadde han statsrådposter. Dels ledet han Justisdepartementet, og dels Finansdepartementet. I tre perioder var han medlem av statsrådsavdelingen i Stockholm.
Broren Peter Schmidt var medlem av Riksforsamlingen i 1814.


== Referanser ==


== Eksterne lenker ==
(no) Olaus Michael Schmidt hos Norsk senter for forskningsdata
Inger Østenstad

Inger Birgit Østenstad (født 20. januar 1957) er en norsk førsteamanuensis i allmenn litteraturvitenskap ved Universitetet i Oslo og -kritiker, oversetter, journalist og forfatter.
Inger Østenstad har blant annet utdannelse fra Forfatterstudiet i Bø der hun var student høsten 1986. Hun var redaksjonssjef for nettidsskriftet www.barnebokkritikk.no samt styreleder i Foreningen God Kritikk, som eier nettstedet, fra starten i 2003 til 2012. Hun ble tildelt Dalgards kritikarpris i 2007. I 2009 ble Inger Østenstad ph.d. (philosophiae doctor) ved Universitetet i Oslo med avhandlingen «Hvorfor så stor? En litterær diskursanalyse av Dag Solstads forfatterskap».


== Bokutgivelser ==
1992: Indianer i hodet  – barnebok
1993: Den uheldige kråka  – barnebok
2006: Reiser i krigens skygge. Ett år i Irak – dokumentarbok skrevet sammen med Hawdan Salih Jaf


== Eksterne lenker ==
Presentasjon på www.barnebokkritikk.no
Niels Andreas Thrap

Niels Andreas Thrap (født 2. oktober 1793, død 9. november 1856) var en norsk jurist, stortingsrepresentant og statsråd.
Thrap var byfogd og notarius publicus i Christiania. I 1833–35 satt han på Stortinget som fjerde representant for hovedstaden.
Thrap var konstituert finansminister drøyt to måneder i 1852 og fire måneder i 1854. Han bestyrte Marinedepartementet et halvt år i 1852–53.


== Referanser ==


== Litteratur ==
Tallak Lindstøl (1914). Stortinget og statsraadet: 1814-1914. Kristiania: Steen'ske bogtrykkeri. 
S.H. Finne-Grønn (1928). Norges prokuratorer, sakførere og advokater 1660-1905: biografiske oplysninger. [Oslo]: Den norske sakførerforening. 


== Eksterne lenker ==
(no) Niels Andreas Thrap hos Norsk senter for forskningsdata
Wiener Festwochen

Wiener Festwochen (festukene i Wien) er en kulturfestival i Wien, som arrangeres gjennom fem uker hvert år i mai og juni. Festivalen har vekt på teater og musikkteater (opera og andre former).
Arrangementet fant første gang sted i 1927. Åpningen skjer tradisjonelt på Rathausplatz.


== Eksterne lenker ==
Offisielt nettsted 
(en) Wiener Festwochen – kategori av bilder, video eller lyd på Commons
Mezjduretsjensk

Mezjduretsjensk (russisk: Междуре́ченск) er en by i Kemerovo oblast i Russland. Den ligger rundt 230 km sørøst for Kemerovo. Innbyggertall: 101 987 (folketelling 2002). 


== Eksterne lenker ==
Offisielt nettsted 
(en) Mezhdurechensk, Kemerovo Oblast – kategori av bilder, video eller lyd på Commons 
Bilder fra Mezjduretsjensk
Kaltan

Kaltan (russisk: Калта́н) er en by i Kemerovo oblast i Russland. Den ligger  Innbyggertall: 25 300 (est. 2005), 25 951 (folketelling 2002). 
Bosetningen ble grunnlagt i 1946. Bystatus ble innvilget i 1959.


== Eksterne lenker ==
Offisielt nettsted 
(en) Kaltan – kategori av bilder, video eller lyd på Commons
Kiseljovsk

Kiseljovsk (russisk: Киселёвск) er en by i Kemerovo oblast i Russland. Den ligger rundt 160 km sør for Kemerovo. Innbyggertall: 106 341 (folketelling 2002). 


== Referanser ==


== Eksterne lenker ==
(en) Kiselyovsk – kategori av bilder, video eller lyd på Commons 
Offisielt nettsted for Kiseljovsk Arkivert 12. august 2018 hos Wayback Machine. (russisk)
Uoffisielt nettsted for Kiseljovsk (russisk)
Eyes Open

Eyes Open er det fjerde albumet til bandet Snow Patrol. Det ble utgitt 1. mai 2006 internasjonalt, og 9. mai 2006 i USA. 


== Sporliste ==
«You're All I Have»
«Hands Open»
«Chasing Cars»
«Shut Your Eyes»
«It's Beginning to Get to Me»
«You Could Be Happy»
«Make This Go on Forever»
«Set the Fire to the Third Bar»
«Headlights on Dark Roads»
«Open Your Eyes»
«Finish Line»
«In My Arms»
«Warmer Climate»


== Eksterne lenker ==
(en) Eyes Open på Discogs 
(en) Eyes Open på MusicBrainz 
(en) Eyes Open på Spotify 
(en) Eyes Open på AllMusic
Kjell Svindland

Kjell Svindland (født 15. april 1933 i Flekkefjord) er en tidligere norsk bedriftsleder og politiker (KrF). Han var ordfører i Flekkefjord og fylkesordfører i Vest-Agder. 
Svindland er utdannet pølsemakermester og var eier av Svindland Pølsefabrikk, som han var daglig leder for i over 30 år. 
Han var ordfører i Flekkefjord i 12 år og var fylkesordfører fra 1995 til 1999. I periodene 1973–1977, 1977–1981, 1981–1985, 1985–1989 og 1989–1993 var han vararepresentant til Stortinget, hvor han møtte i til sammen 122 dager.Svindland har hatt styreverv i Agder Flekkefjords Tidende, i bank, skipsbyggeri og tennisklubb. Han startet musikklaget i Flekkefjord Bedehus, hvor han var frivillig organist, og ledet det i mer enn 50 år. Han har tatt idrettsmerket 53 ganger.Han har fått Kongens fortjenstmedalje og Kommunenes Sentralforbunds hederstegn for sin innsats.


== Kontantstøttens far ==
Svindland var den første som lanserte ideen om kontantstøtte i Norge. Det skjedde så tidlig som i 1984, men ordningen ble ikke innført før i 1998, i Kjell Magne Bondeviks første regjering.


== Referanser ==


== Eksterne lenker ==
(no) Kjell Svindland hos Stortinget 
(no) Kjell Svindland hos Norsk senter for forskningsdata
Myski

Myski (russisk: Мыски) er en by i Kemerovo oblast i Russland. Den ligger ved samløpet mellom elvene Mras-Su og Tom, rundt 220 km sørøst for Kemerovo. Innbyggertall: 44 435 (folketelling 2002), 45 964 (folketelling 1989).
Den ble grunnlagt som landsbyen Mysovskaja (russisk: Мысовская), også kalt Myski og Berjozovyj Mys' (russisk: Берёзовый Мыс). Den fikk innvilget bystatus i 1956.


== Referanser ==


== Eksterne lenker ==
Offisielt nettsted 
(en) Myski – kategori av bilder, video eller lyd på Commons
Denon

Denon (株式会社デノン, Kabushiki Kaisha Denon) er et japansk elektronikkfirma, grunnlagt i 1910, som spesialiserer seg i hi-fi-utstyr.


== Eksterne lenker ==
(en) Offisielt nettsted 
(en) Denon – kategori av bilder, video eller lyd på Commons 
Denon DJ Offisielle side
Denon DJ Australia
denon Ireland
Denon UK
Denon RU Arkivert 20. april 2008 hos Wayback Machine.
Denon Owner's Club France Powered by Brandon Worldwide
Liste over fylkesordførere i Vest-Agder

Liste over fylkesordførere i Vest-Agder fra fylkeskommuneloven trådte i kraft den 1. januar 1964.


== Referanser ==
Prokopjevsk

Prokopjevsk (russisk: Проко́пьевск) er en by i Kemerovo oblast i Russland. Den ligger rundt 170 km sør for Kemerovo. Innbyggertall var 224 507 ved folketellingen i 2002.Byen ble grunnlagt i 1918 som bosetningen Prokopjevskij, dannet av de eksisterende landsbyene Monastyrskoje og Prokopjevskoje. Den fikk innvilget bystatus i 1931 under sitt nåværende navn.
Prokopjevsk er et av de viktigste sentrene for utvinning av kull i Kutznetsk-bekkenet (Kuzbass).


== Referanser ==


== Eksterne lenker ==
Offisielt nettsted 
(en) Prokopyevsk – kategori av bilder, video eller lyd på Commons
Margaretha Krook

Margaretha Knutsdotter Krook (født 15. oktober 1925 i Maria Magdalena församling i Stockholm, død 7. mai 2001 i Stockholm), var en av 1900-tallets mest elskede og respekterte svenske skuespillerinner med talent for så vel dramatikk som komikk.


== Liv og virke ==
Margaretha Krook ble født i Stockholm, men vokste opp i Norrtälje. Etter en tid som flyvertinne etter andre verdenskrigens slutt flyttet hun fra Roma til Stockholm, og utdannet seg til skuespiller ved Dramatens elevskole. Blant hennes klassekammerater fantes blant andre Jan-Olof Strandberg, Allan Edwall, Max von Sydow og Jan Malmsjö. 
I sin karriere skapte hun ofte kraftfulle roller, som for eksempel Mor Courage, Gertude Stein og hustruen/moren i Lars Noréns Och ge oss skuggorna, som også ble filmatisert for SVT. 
Hun hadde også mange komiske roller, både på scene og film, blant annet som moren i Gösta Ekmans film Værhår og erter fra 1986 og forekom i flere av Tage Danielssons filmer som Slipp fangene løs det er vår!. Hun var også med i Hans Alfredsons og Povel Ramels kroshow Tingel tangel på Tyrol 1989-1990. 
Innsatsene i radioens På minuten er også legendariske, men mest kjent innen den komiske avdelingen er vel allikevel hennes utrop "Ta 'rej i brasan!" i TV-sketsjen Skattkammarön. Hun ble tildelt O'Neill-stipendiet i 1974.
Nyårsaften 1997–2000 resiterte hun Alfred Tennysons Nyårsklockan på Skansen, også direktesendt i Sveriges Television.
Margaretha Krook døde av kreft på Ersta sjukhus i Stockholm 2001. Straks etter hennes død ble en statue oppført utenfor Dramaten i Stockholm som forestilte skuespillerinnen. Statuen, som er oppvarmet, ble laget på initiativ av Marie-Louise Ekman. Den står ved det hjørnet der Margaretha Krook pleide å stå og røyke før forestillingene. 


== Filmografi ==


=== Spillefilmer ===


=== Kortfilm ===


=== Tegnefilm (svensk stemme) ===


=== Dokumentar (stemme) ===


=== TV ===


== Teaterstykker (utvalg) ==
1983 Calombre – Dramaten med blant andre Suzanne Reuter, Krister Henriksson og Ernst-Hugo Järegård


== Priser og utmerkelser ==
1993 – Svenska Akademiens teaterpris
1978 – Svenska Dagbladets Thaliapris
1976 – Guldbagge for beste kvinnelige hovedrolle i Slipp fangene løs det er vår!
1974 – O'Neill-stipendiet


== Referanser ==


== Eksterne lenker ==
(en) Margaretha Krook på Internet Movie Database 
(sv) Margaretha Krook i Svensk Filmdatabas 
(da) Margaretha Krook på Filmdatabasen 
(en) Margaretha Krook hos The Movie Database
Mari Eifring

Mari Eifring (født 19. januar 1987 i Oslo) er utenriksredaktør i Klassekampen og tidligere partisekretær i Rødt. Hun var leder i Rød Ungdom i perioden 2008–2010.  
Eifring var Rødts tredje kandidat i Oslo ved stortingsvalget i 2017.


== Biografi ==


=== Leder i Rød Ungdom ===
Eifring ble valgt til leder i Rød Ungdom på organisasjonens landsmøte i april 2008 og tok over ledervervet etter Mimir Kristjansson. Hun hadde vært medlem av sentralstyret i organisasjonen siden 2006. 
Som leder av Rød Ungdom markerte Eifring seg særlig mot tildelingen av Nobels fredspris til USAs president Barack Obama i 2009. Eifring var sentral i organiseringen av demonstrasjonene mot Obamas besøk da han var i Norge for å motta prisen. 


=== Partisekretær i Rødt ===
Eifring tok over etter Beth Hartmann som partisekretær i Rødt på partiets landsmøte i mai 2012. Som partisekretær har Eifring særlig markert seg i arbeidslivspolitikk.   På partiets landsmøte våren 2017 ble Benedikte Pryneid Hansen valgt til ny partisekretær. Hun vil imidlertid ikke tiltre før etter stortingsvalget samme høst.


=== Utenriksredaktør i Klassekampen ===
Eifring begynte i stillingen den 1. mars 2018.


=== Andre verv ===
2008-2009: Talsperson for Ungdomsalliansen mot Tjenestedirektivet
2009-2010: Medlem av Nei til EUs råd
2011-2012: Prosjektarbeider hos tankesmien Manifest senter for samfunnsanalyse


== Referanser ==


== Eksterne lenker ==
(en) Mari Eifring – kategori av bilder, video eller lyd på Commons }
(no) Mari Eifring hos Stortinget 
(no) Mari Eifring hos Norsk senter for forskningsdata 
Ny ledelse i Rød Ungdom
Tajga

For det sibirske barskogsbeltet se Taiga.Tajga (russisk: Тайга́) ) er en by i Kemerovo oblast i Russland. Den ligger rundt 80 km nord for Kemerovo. Innbyggertall: 24 700 (est. 2005), 24 726 (folketelling 2002), 26 233 (folketelling 1989). 
Bosetningen ble grunnlagt på slutten av 1800-tallet i forbindelse med byggingen av den transsibirske jernbanen. Den het til å begynne med Tomsk-Tajozjnyj. Stasjonen ble åpnet i 1898. Tajga fikk innvilget bystatus i 1925.


== Referanser ==


== Eksterne lenker ==
Offisielt nettsted 
(en) Tayga – kategori av bilder, video eller lyd på Commons
Volga-Bulgaria

Volga-Bulgaria var en historisk stat som eksisterte fra det syvende til det trettende århundre i området rundt elvene Volga og Kama i det som i dag er Russland.
Det finnes begrenset med skriftlige samtidige kilder om Volga-Bulgaria, og mesteparten av kildematerialet om staten kommer fra arabiske, persiske og russiske kilder. 
Volga-bulgarerne var etterfølgere av protobulgarerne, og var opprinnelig av tyrkisk opprinnelse. De kom til området under ledelse av khanen Kotrag, etter å ha utvandret fra området rundt Azov, fra det som ofte blir kalt Det storbulgarske rike. Volga-bulgarerne assimilerte seg sannsynligvis med lokalbefolkningen, som var av finsk-ugrisk og også muligens slavisk opprinnelse. Volga-bulgarerne konverterte til islam i 922 etter misjonsvirksomhet av Ibn Foslan.
Volga-Bulgaria var ingen stat i moderne forstand, men kan heller kalles et halvnomadisk forbund. Volga-bulgarerne var sannsynligvis også delvis underlagt khazarene. Volga-Bulgaria hadde minst to byer, Bolgar og Suvar, som i stor grad livnærte seg av handel mellom finsk-ugriske og russiske grupper i nord og Østromerriket og Bagdad-kalifatet i syd.
I 1237 kom Volga-Bulgaria under mongolenes kontroll, og ble senere med i Den gylne horde. Senere ble området lagt under Kazan-khanatet, før dette ble innlemmet i Russland i 1552. Dette førte til at den Volga-bulgarske kulturen gradvis ble assimilert inn i andre kulturer i området.
Battle for the Planet of the Apes

Battle for the Planet of the Apes er en amerikansk postapokalyptisk sciencefiction- og actionfilm fra 1973 med Roddy McDowall, Claude Akins og Natalie Trundy i hovedrollene. Regi er ved J. Lee Thompson og manus for fjerde gang av Paul Dehn.
Dette er den femte og siste filmen i serien om Apeplaneten, før den gjenoppstod i fornyet versjon i 2001.


== Handling ==
Noen år etter hendelsene i forrige film ligger verden i ruiner. Mennesket har forårsaket apokalypsen i krigen mot apene og de apene og menneskene som har overlevd lever faktisk sammen i noenlunde harmoni, men med apene som de dominerende. Caesar har roet seg ned og tatt sjefsrollen for det primitive landsbysamfunnet de nå lever i. Nå ønsker han først og fremst fred mellom aper og mennesker i tiden framover. Men gorilla-lederen, General Aldo (Claude Akins), er uenig med Caesar og ønsker mennesket utryddet så fort som mulig. 
Caesar begynner i motløshet å tenke på det faktum at han aldri fikk sjansen til å kjenne sin foreldre før de ble drept og at han nå kunne trengt deres råd. Hans menneskelige tjener MacDonalds forteller ham da at det eksisterer TV-opptak av hans foreldre og at disse befinner seg i «den forbudt by», ruinene av det som en gang var Central City. I håp om å finne råd og trøst drar Caesar, sammen med MacDonald og en annen ape, tilbake til «Den forbudte by» for å se på arkivopptak fra TV-sendinger i 1971. Det er imidlertid overlevende i ruinbyen, en gruppe menneskemutanter som tidligere var slaveeiere og som nå ledes av Guvernør Kolp. Caesar finner omsider opptakene og får lære om fremtiden, samt se et kort opptak av sine foreldre før de blir tvunget til å flykte fra menneskemutantene som nå har oppdaget dem.
Mutantene ønsker helst at apene dør, og bestemmer seg for å følge etter dem hjem. En siste krig mellom mutantene og apene bryter ut. Men gorillalederen General Aldo er ikke fornøyd med tingenes tilstand, og ønsker også Caesar ryddet ut av veien, og en intern krig mellom de to er like uunngåelig. 


== Om filmen ==
Battle for the Planet of the Apes regnes av kritikerne som den svakeste i denne filmserien. Den har fått 38% på Rotten Tomatoes.Den ble en moderat kommersiell suksess og den minst innbringende av de fem filmene, knapt slått av den forrige filmen. I USA innbrakte den 8,8 millioner dollar på kino.


== I rollene ==


== Referanser ==


== Eksterne lenker ==
(en) Battle for the Planet of the Apes på Internet Movie Database 
(no) Battle for the Planet of the Apes hos Filmfront 
(sv) Battle for the Planet of the Apes i Svensk Filmdatabas 
(da) Battle for the Planet of the Apes i Danmark Nationale Filminstitut 
(fr) Battle for the Planet of the Apes på Allociné 
(nl) Battle for the Planet of the Apes på MovieMeter 
(en) Battle for the Planet of the Apes på AllMovie 
(en) Battle for the Planet of the Apes på Turner Classic Movies 
(en) Battle for the Planet of the Apes på Rotten Tomatoes 
(en) Battle for the Planet of the Apes på Metacritic
Berjozovskij (Kemerovo oblast)

Berjozovskij (russisk: Берёзовский) er en by i Kemerovo oblast i Russland. Den ligger rundt 35 km nord for Kemerovo. Innbyggertall: 48 299 (folketelling 2002), 51 250 (folketelling 1989).
Bosetningen Berjozovskij ble grunnlagt i forbindelse med byggingen av en gruve i 1949. I 1965 ble bosetningen slått sammen med de nærliggende bosetningene Kurganovka (russisk: Кургановка) og Oktjabrskij (russisk: Октя́брьский) for å danne byen Berjozovskij.
Byens hovedvirksomhet er kullgruver og behandling av kull.


== Referanser ==


== Eksterne lenker ==
Offisielt nettsted 
(en) Beryozovsky (Kemerovo Oblast) – kategori av bilder, video eller lyd på Commons 
Uoffisielt nettsted for Berjozovskij (russisk)